Tsamo-tsamo: An ga wasu 'yan sanda da sojoji suna yiwa Shugaba Buhari kamfen ▷ Legit.ng
Tsamo-tsamo: An ga wasu 'yan sanda da sojoji suna yiwa Shugaba Buhari kamfen
3 months ago 4780 views by Mustapha Saddiq
Yayin da ya rage saura kwanaki kadan a gudanar da zabukan da aka dade ana tsimaye a tarayyar Najeriya an ga wasu hotunan jami'an 'yan sanda da na sojoji suna yin ishara da alamar goyon bayan tazarcen shugaba Muhammadu Buhari.
Hotunan dai wadanda suka dauki hankalin jama'a da dama musamman ma a shafukan sada zumunta sun nuna jami'an tsaron ne sun daga hannuwan su duka suna yin nuni da yatsu hudu hudu watau shekarun da shugaba Buhari suke so yayi.
KU KARANTA: Sakataren gudanarwa na PDP yayi murabus
Legit.ng Hausa ta samu cewa wannan alamar dai tuni ake yi mata kallon wata hanya ta nuna goyon bayan ga tazarcen shugaban kasa Muhammadu Buhari wanda shi ne ya fara yin ta kuma magoya bayan sa ke cigaba da yi.
Sai dai shugabanin hukumomin biyu na sojoji da 'yan sanda dukkan su sun bayyana cewa ma'aikatan su sun soma gudanar da bincike akan hotunan domin tabbatar da sahihancin su kuma da zarar sun kammala za su sanar da matakin su akan jami'an.
Masana dai na ganin bai kamata jami'an tsaron gwamnatin su shiga harkar siyasa ba har ma su nuna goyon bayan su ga wani dan takara domin hakan zai iya gurgunta sahihancin aikin su.
Futminna school fees Latest hair styles Ankara styles for ladies Bobrisky biography How to migrate to MTN beta talk
Lafiya uwar jiki: Cututtuka 5 da ganyen mangoro ke magani a jikin dan adam